《妙觉寺三咏 其一 木犀》
宋代·孙觌

霜葩翳老青，粲粲石壁下。琼树一时新，肌冰敌姑射。

光风泛月彩，芳气袭兰麝。幽人三嗅泣，采玩不盈把。

芙蓉强争妍，刻画粉黛假。对之若为容，惭红面如赪。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。